text: Sessions: Joana Gomila - L'Auditori Digital
  Sintetitzadors Laia Vallès
  Presentació de l'àlbum
  La transformació del material és la base del procés creatiu de la polifacètica cantant, compositora i intèrpret mallorquina Joana Gomila. Així ho va demostrar en el seu primer disc Folk Souvenir, amb el qual va sacsejar el món de la música tradicional gràcies a una manera de fer tan personal com atrevida.
  Gomila, que es mou amb comoditat en una gran diversitat d'estils musicals i gèneres artístics, presentarà a L'Auditori el seu darrer treball titulat Paradís, un disc que combina sonoritats electròniques, cants folklòrics, jazz, improvisació, poesia i una acurada posada en escena. Paradís suposa la recerca d'un centre de gravetat des del qual surar i fer peu en un paradís líquid que tan aviat és aquí com marxa. «Saber-se illa, aïllar-se, cercar altres illes. Fer arxipèlags, illes canviants: els mons importants no són pocs ni són tants».